**ՆԱԽԱԳԻԾ**

**ՀԱՅԱՍՏԱՆԻ ՀԱՆՐԱՊԵՏՈՒԹՅԱՆ ԿԱՌԱՎԱՐՈՒԹՅԱՆ**

**ՈՐՈՇՈՒՄ**

**------------------- 2020 թվականի N - Ն**

**Հայաստանի Հանրապետության կառավարու­թյան 2016 թվական մայիսի 5-ի**

**N 492-Ն որոշման մեջ ՓՈՓՈԽՈՒԹՅՈՒՆՆԵՐ ԵՎ լրացումՆԵՐ կա­տարելու մասին**

Համաձայն «Մարդկանց թրաֆիքինգի և շահագործման ենթարկված անձանց նույնացման և աջակցության մասին» Հայաստանի Հանրապետության օրենքի 25-րդ հոդվածի 3-րդ մասի և Նորմատիվ իրավական ակտերի մասին Հայաստանի Հանրապետության օրենքի 33-րդ հոդվածի Հայաստանի Հանրապետության կառավարությունը ո ր ո շ ու մ է.

1.Հայաստանի Հանրապե­տության կառավարության 2016 թվականի մայիսի 5-ի «Մարդկանց թրաֆիքինգի և շահագործման հավանական զոհերին, զոհերին և հատուկ կատեգորիայի զոհերին «Մարդկանց թրաֆիքինգի և շահագործման ենթարկված անձանց նույնացման և աջակցության մասին» Հայաստանի Հանրապետության օրենքով նախատեսված աջակցության տրամադրման կարգը և չափերը սահմանելու մասին» N 492-Ն որոշման մեջ կատարել հետևյալ փոփոխություններն ու լրացումները.

1. որոշման վերնագրում, որոշման 1-ին կետում և հավելվածի վերնագրում և չափերը բառերը փոխարինել , չափերը և մարդկանց թրաֆիքինգի և շահագործման ենթարկված երեխաների ուղղորդումը բառերով.
2. որոշման հավելվածի վերնագրից հետո լրացնել հետևյալ բառերը.

I. Աջակցության տրամադրման կարգը և չափերը.

1. Որոշման հավելվածի 7-րդ կետը շարադրել հետևյալ նոր խմբագրությամբ.

7. Թրաֆիքինգի զոհերին սոցիալ-հոգեբանական վերականգնողական ծառայություններ մատուցելու նպատակով նախարարության և Հայաստանաի Հանրապետության կառավարության 2015 թվականի հուլիսի 30-ի N 851-Ն որոշմամբ հաստատված կարգով ընտրված գործընկեր հասարակական կազմակերպությանը (այսուհետ՝ կազմակերպություն) տրամադրվում է դրամաշնորհ պետական բյուջեի կատարումն ապահովող Հայաստանի Հանրապետության օրենսդրությամբ սահմանված կարգով: Նախարարության և կազմակերպության միջև կնքվում է դրամաշնորհի տրամադրման պայմանագիր Հայաստանի Հանրապետության 2003 թվականի դեկտեմբերի 24-ի N 1937-Ն որոշմամբ սահմանված կարգին համապատասխան::

2.Հավելվածը լրացնել հետևյալ բովանդակությամբ նոր II-րդ բաժնով.

«II. Մարդկանց թրաֆիքինգի և շահագործման ենթարկված երեխաների ուղղորդումը

1. Մարդկանց թրաֆիքինգի և շահագործման ենթարկված երեխաների ուղղորդման (այսուհետ՝ ուղղորդում) նպատակն է երեխայի հնարավոր շահագործման դեպքերի նախականխումը, կանխարգելումը և բացահայտումը, ինչպես նաև նրա պաշտպանությունը՝ տեղեկությունների փոխանցման, փոխանակման, ստացված տեղեկությանն արագ արձագանքման, տուժողների նույնացման և աջակցության միջոցառումների կազմակերպման միջոցով:
2. Ուղղորդման գործընթացի համակարգման պատասխանատուներն են՝
3. Հայաստանի Հանրապետութան աշխատանքի և սոցիալական հարցերի նախարարությունը՝ որպես տուժողի նույնացման և աջակցության կազմակերպման իրավասու մարմին.
4. Հայաստանի Հանրապետութան ոստիկանությունը՝ որպես հետաքննություն իրականացնող և երեխայի պաշտպանությունն ապահովող իրավասու մարմին.
5. Գործընկեր հասարակական կազմակերպությունը՝ որպես աջակցող և ժամանակավոր կացարանում կամ կացարանից դուրս երեխայի խնամքն ու սոցիալ-հոգեբանական վերականգնումն ապահովող իրավասու մարմին:
6. Ուղղորդման մասնակիցներն են պետական և տարածքային կառավարման, տեղական ինքնակառավարման մարմինները՝ ի դեմս համապատասխան ստորաբաժանումների, դիվանագիտական կամ հյուպատոսական ներկայացուցչությունները, այլ:
7. Ուղղորդումն իրականացվում է երկու եղանակով.
8. հայտնաբերողի կողմից (այսուհետ՝ ուղղորդման մասնակից) իրավասու մարմիններից որևէ մեկին հնարավոր հանցագործության մասին մասին տեղեկությունների փոխանցման,
9. երեխային՝ աջակցության և պաշտպանության նպատակով համապատասխան մարմին ուղղորդման:

52.Երեխայի նկատմամբ հնարավոր հանցագործության մասին տեղեկությունների փոխանցման, փոխանակման, երեխայի ուղղորդման ընթացքում իրավասու մարմինները համագործակցում են միմյանց, ինչպես նաև ուղղորդման մասնակիցների հետ, մասնավորապես՝

1. մարդկանց թրաֆիքինգի և շահագործման զոհերի նույնացման հանձնաժողովի հետ (այսուհետ՝ հանձնաժողով)՝ որպես երեխային մարդկանց թրաֆիքինգի և շահագործման հատուկ կատեգորիայի զոհ ճանաչող և աջակցության իրավունք ընձեռող մարմին, ում իրավասու մարմինները տրամադրում են հանձնաժողովին նույնացման համար անհրաժեշտ տեղեկություններ,
2. Հայաստանի Հանրապետության տարածքային կառավարման և ենթակառուցվածքների նախարարության հետ ի դեմս՝

ա. Հայաստանի Հանրապետության մարզպետարանների և Երևանի քաղաքապետարանի ընտանիքի, կանանց և երեխաների իրավունքների պաշտպանության բաժինների հետ (համաձայնությամբ, այսուհետ՝ մարզպետարանների և Երևանի քաղաքապետարանի բաժիններ)՝ որպես տեղեկատվական աղբյուր և վարույթի իրականացման ընթացքում մասնագիտական օժանդակություն ցուցաբերող մարմին.

բ.խնամակալության և հոգաբարձության մարմինների հետ` որպես երեխայի նկատմամբ խնամակալի կամ հոգաբարձուի պարտականությունները ժամանակավոր կատարող և նրա իրավունքների և օրինական շահերի պաշտպանությունը, ներառյալ, ընտանիքում ապրելու և դաստիարակվելու իրավունքն ապահովող վարչական մարմին.

գ.Հայաստանի Հանրապետության մարզպետարանների, ինչպես նաև Երևանի քաղաքապետարանի, Գյումրու, Վանաձորի, Արարատի և Ջերմուկի համայնքապետարանների ղեկավարների աշխատակազմերի առանձնացված ստորաբաժանումների՝ սոցիալական աջակցության տարածքային գործակալությունների և սոցիալական աջակցության տարածքային բաժինների հետ (այսուհետ՝ տարածքային մարմին)՝ որպես կյանքի դժվարին իրավիճակում հայտնված երեխայի և նրա ընտանիքի պաշտպանությունն իրականացնող տարածքային մարմին.

դ.միգրացիոն ծառայության հետ՝ որպես Հայաստանի Հանրապետությունում ապաստան հայցող և փախստականի կարգավիճակ ստացած անձանց հետ աշխատելու իրասավասություն ունեցող մարմին.

1. երեխաներին շուրջօրյա կամ ժամանակավոր խնամք տրամադրող բնակչության սոցիալական պաշտպանության հաստատությունների հետ (մանկատուն, երեխաների գիշերօթիկ խնամքի և պաշտպանության հաստատություն, հատուկ հանրակրթական ուսումնական հաստատություն, աջակցման կենտրոններ) (այսուհետ՝ հաստատություն).
2. Հայաստանի Հանրապետության կրթության, գիտության, մշակույթի և սպորտի նախարարության հետ՝ որպես կրթությունից դուրս մնացած երեխաների օրենքով սահմանված պարտադիր կրթության ապահովման լիազոր մարմին .
3. Հայաստանի Հանրապետության արտաքին գործերի նախարարության հետ՝ որպես օտարեկրյա պետություններում ՀՀ քաղաքացիների շահերի պաշտպանությունն ապահովող մարմին.
4. Հայաստանի Հանրապետության քննչական կոմիտեի հետ՝ որպես նախաքննություն իրականացնող մարմին՝ անչափահաս անձի մասնակցությամբ քննչական գործողություններն արդյունավետ կազմակերպելու և անչափահասի իրավունքներն ու օրինական շահերն ապահովելու համար,
5. Հայաստանի Հանրապետության առողջապահական և աշխատանքի տեսչական մարմնի հետ՝ որպես մինչև 18 տարեկան անձանց աշխատանքային օրենսդրությամբ սահմանված երաշխիքների ապահովման նկատմամբ վերահսկողություն իրականացնող մարմին.
6. Երեխայի ուղղորդումը սկսվում է ուղղորդման մասնակիցների կողմից նրան հայտնաբերելու կամ հնարավոր հանցագործության մասին տեղեկություններ ստանալու պահից:
7. Տեղեկատվական հոսքերի ուղղությունները պայմանավորված են տեղեկատվության սկզբնաղբյուրներով.
8. ուղղորդման մասնակիցները ձեռք բերած տեղեկությունները փոխանցում են իրավասու մարմիններին.
9. իրավասու մարմիններն փոխանակվում են իրենց հայտնի դարձած տեղեկություններով, ինչպես նաև տրամադրում են այն հանձնաժողովին.

55. Տեղեկությունների շրջանառմանը զուգահեռ երեխան ուղղորդվում է գործընկեր կազմակերպություն առաջնային կամ երկարատև օգնություն ստանալու համար: Ելնելով գնահատված կարիքներից օգնությունը կարող է տրամադրվել ժամանակավոր կացարանում, ընտանիքում կամ խնամքի հաստատությունում:

56.Այն դեպքում, երբ հնարավոր չէ ապահովել երեխայի խնամքը կենսաբանական ընտանիքում և անհրաժեշտություն է առաջանում հստակեցնել նրա սոցիալական կարգավիճակը՝ այլընտրանքային խնամքի որևէ տեսակում կամ ժամանակավոր կացարանում, իսկ դրա անհնարինության դեպքում բնակչության սոցիալական պաշտպանության հաստատություններից մեկում խնամքը կազմակերպելու համար, նախարարությունը համագործակցում է սույն կարգի 52-րդ մասի 2-րդ կետի բ. ենթակետերով և 52-րդ մասի 3-րդ կետով սահմանված մարմինների և հաստատությունների հետ՝ ուղղորդման գործընթացն ապահովելու համար:

57. Եթե երեխան սովորում է հատուկ հանրակրթական ուսումնական հաստատությունում, ապա նախարարությունը գրավոր տեղեկացնում է ՀՀ կրթության, գիտության, մշակույթի և սպորտի նախարարությանը՝ երեխային աջակցելու նպատակով գործընկեր հասարակական կազմակերպության ներգրավման մասին՝ կազմակերպության մուտքը հաստատություն ապահովելու համար:

1. Հայաստանի Հանրապետության ոստիկանությունը հետաքննության ընթացքում համագործակցում է այլ իրավասու մարմինների և համագործակցող կողմերի հետ՝ երեխայի և նրա ընտանիքի մասին լրացուցիչ տեղեկություններ ստանալու, երեխայի հետ հաղորդակցվելու և հարցաքննությունը կազմակերպելու համար:
2. Հայաստանի Հանրապետության քննչական կոմիտեն օրենքով իրեն վերապահված լիազորությունների շրջանակում որևէ քրեական գործով երեխայի թրաֆիքինգի կամ շահագործման դեպք հայտնաբերելիս այդ տեղեկությունները ներկայացնում է հանձնաժողովին և, ըստ անհրաժեշտության, նախաքննության ընթացքում համագործակցում է երեխայի իրավունքների և օրինական շահերի պաշտպանությունն իրականացնող մարմինների հետ:

60. Գործընկեր հասարակական կազմակերպությունը աջակցում է երեխային նրա առաջնային կարիքները հոգալու կամ լիարժեք սոցիալական վերականգնումն ապահովելու և կրկնազոհացումից խուսափելու համար, ինչպես նաև համագործակցում է երեխայի կենսաբանական ընտանիքի, կամ խնամքը ստանձնած հաստատությունների, այլընտրանքային ծառայությունների հետ՝ մինչև նրա սոցիալ-հոգեբանական վերականգնումը:

61. Մարզպետարանների և Երևանի քաղաքապետարանի բաժինները (համաձայնությամբ) իրականացնում են նախանույնացումը և տեղեկացնում են նախարարությանը դեպքի մասին, ինչպես նաև համագործակցում են իրավասու մարմինների, սոցիալական ծառայություն տրամադրող տարածքային մարմինների, համայնքային մարմինների հետ՝ երեխայի սոցիալական պայմանները, կարիքները, դժվարությունները և դրանից բխող սոցիալական պահանջմունքները գնահատելու և կյանքի դժվարին իրավիճակի հաղթահարմանն ուղղված միջոցներ ձեռնարկելու համար:

62. Տարածքային մարմինները, համագործակցելով իրավասու մարմինների հետ, վարում են սոցիալական դեպքը, գնահատում են երեխայի կարիքները և Հայաստանի Հանրապետության կառավարության 2015 թվականի սեպտեմբերի 10-ի N 1061-Ն որոշման N1 հավելվածի 2-րդ մասի 14-րդ կետի ա. ենթակետով սահմանված կարգով կազմակերպում են երեխայի պաշտպանությանն ուղղված անհրաժեշտ միջոցառումները:

63. Հանձնաժողովը համագործակցում է իրավասու մարմինների, այլ պետական և տարածքային կառավարման, տեղական ինքնակառավարման մարմինների հետ՝ թրաֆիքինգի և շահագործման դեպքերի մասին ամբողջական տեղեկություններ ստանալու, աջակցության գործընթացը կազմակերպելու, դրան հետևելու, յուրաքանչյուր դեպքը և ստեղծված իրավիճակը վերլուծելու, գաղտնի փաստաթղթաշրջանառությունը կազմակերպելու և ապահովելու համար:

61. Խնամակալության և հոգաբարձության մարմիններն իրենց վերապահված լիազորությունների իրականացման ընթացքում, ելնելով երեխայի լավագույն շահից, համագործակցում են նրա խնամքը ստանձնած գործընկեր հասարակական կազմակերպության կամ հաստատության հետ՝ երեխայի անվտանգ միջավայրում ապրելու և զարգանալու իրավունքն ապահովելու համար:

62. Այն դեպքերում, երբ երեխայի լավագույն շահը պահանջում է նրա հրատապ մեկուսացումը, երեխան անմիջապես տեղափոխվում է ժամանակավոր կացարան: Գործողությունների օպերատիվ ընթացքն ապահովելու նպատակով ուղղորդումը կարող է իրականացվել բանավոր տեղեկացման ընթացակարգով, մինչև պաշտոնական փաստաթղթաշրջանառության մեկնարկը:

63. Սույն կարգի 45-րդ կետով սահմանված հիմքով աջակցության գործընթացի դադարեցմամբ երեխայի ուղղորդումը համարվում է ավարտված::

1. Ուժը կորցրած ճանաչել ՀՀ կառավարության 2008 թվականի նոյեմբերի 20-ի N1385-Ա որոշումը:
2. Սույն որոշումն ուժի մեջ է մտնում պաշտոնական հրապարակման օրվան հաջորդող տասներորդ օրը:

**ՀԻՄՆԱՎՈՐՈՒՄ**

**«Հայաստանի Հանրապետության կառավարու­թյան 2016 թվական մայիսի 5-ի**

**N 492-Ն որոշման մեջ փոփոխություններ եվ լրացումներ կա­տարելու մասին Հայաստանի Հանրապետության կառավարության որոշման նախագծի վերաբերյալ**

1. **Իրավական ակտի անհրաժեշտությունը**

«Հայաստանի Հանրապե­տության կառավարության 2016 թվականի մայիսի 5-ի N 492-Ն որոշման մեջ փոփոխություններ և լրացումներ կատարելու մասին» Հայաստանի Հանրապետության կառավարության որոշման նախագըծը մշակվել է ի կատարումն ՀՀ վարչապետի 2019 թվականի օգոստոսի 1-ի N 1025-Ա որոշմամբ հաստատված հավելվածի և նպատակաուղղված է «Մարդկանց թրաֆիքինգի և շահագործման ենթարկված անձանց նույնացման և աջակցության մասին» օրենքի 25-րդ հոդվածի 3-րդ մասի պահանջի, ինչպես նաև ստնաձնած միջազգային պարտավորությունների կատարմանը:

1. **Կարգավորման առարկան**

Միջազգային փորձագետների գնահատմամբ յուրաքանչուր տարի միլիոնավոր մարդիկ ենթարկվում են սեռական և աշխատանքային շահագործման, ընդ որում այս հանցատեսակի տարածման համար նշանակություն չունի ո´չ երկրի զարգացման մակարդակը, ո´չ էլ աշխարհաքաղաքական դիրքը: Հաշվի առնելով հանցագործության թաքնվածությունը (թրաֆիքինգը դժվար է բացահայտվում, էլ ավելի դժվար ապացուցվում է), հստակ գնահատել երևույթի ծավալները հնարավոր չէ: Այնուամենայնիվ, բոլոր դիտարկումները ցույց են տալիս են, որ վերջին տարիների զարգացումները և միգրացիոն տեղաշարժերը ազդել են ինչպես թրաֆիքինգի տարածման, այնպես էլ նոր դրսևորումների ի հայտ գալուն: Ինչ վերաբերվում է զոհերին ապա առավել խոցելի են կանայք և երեխաները:

Վերջին տարիների ընթացքում Հայաստանի Հանրապետությունում ավելի քան 30 երեխա (11-ից մինչև 17 տարեկան) ենթարկվել է թրաֆիքնգի՝ սեռական շահագործման, մուրացկանության, աշխատանքային շահագործման ձևով: Վերջինի առումով նոր դրսևորում են այսպես կոչված շրջիկ ընտանիքները, որոնք չունենալով մշտական բնակության վայր, աշխատանք, եկամուտ, հաճախ չունենալով նույնիսկ փաստաթղթեր, տեղափոխվում են համայնքից համայնք, մարզից մարզ և աշխատում են անսնաֆերմաներում: Այս ընտանիքներն ապրում են գոմերում, կատարում են ծանր աշխատանք, չեն վարձատրվում, ենթարկվում են բռնության: Առավել խոցելի են այս պարագայում երեխաները: Խախտված են նրանց մանկության, կրթության, առողջության պաշտպանության, նորմալ պայմաններում ապրելու և զարգանալու իրավունքները: Երեխաներից շատերն ընդհանրապես տառաճանաչ չեն: Նրանց հիմնականում հայտնաբերում են իրավապահ մարմիններն օպերատիվ աշխատանքների արդյունքում, մինչդեռ գործընթացի մասնակից պետք է լինեն նաև համայնքային բոլոր ծառայությունները՝ համայքնի ղեկավարից սկսած մինչև դպրոցների տնորեններ, ամբուլատորիաներ և այլն:

Հարկ է նշել, որ դեռևս 2015 թվականին Ազգային վիճակագրական կոմիտեն Հայաստանում ԱՄՆ դեսպանատան և Աշխատանքի միջազգային կազմակերպության օժանդակությամբ իրականացրել էր հետազոտություն, ուղղված աշխատող երեխաների բացահայտմանը: Հետազոտության արդյունքում պարզվել էր, որ 5-17 տարեկան հարցված երեխաների 39,3 %-ը ներգրավված են արգելված համարվող աշխատանքներում: Հետազոտությունն իրականացվել էր ԱՄԿ մեթոդաբանությամբ և Հայաստանի կողմից վավերացված ԱՄԿ համապատասխան կոնվենցիաներով սահմանաված բնարոշումների կիրառմամբ: Հետազոտության նպատակը չեր առանձնացնել շահագործման դեպքերը, բայց նշված բնորոշումների և տարիքի և կատարած աշխատանքների բնույթի անհամատեղելիությունը անուղղակի ձևով խոսում էր շահագործման հնարավոր վտանգների մասին:

Հայաստանի Հանրապետության իրավակիրառական պրակտիկան բացահայտել է երեխաների համար՝ որպես տարբեր ռիսկերի, այդ թվում շահագործման ենթարկվելու ռիսկի նկատմամբ առավել խոցելի խումբ, ուղղորդման հստակ մեխանիզմի բացակայությունը և դրա սահմանման անհրաժեշտությունը: Զոհերի նույնացումը և աջակցության տրամադրումը ուղղորդման բաղկացուցիչ փուլերից են  և տրամաբանորեն պետք է ներառված լինեն ՀՀ կառավարության 05.05.2016թ. N492-Ն որոշմամբ սահմանված կարգում:

Ուղղորդման ընթացակարգի նպատակն է ամրապնդել միջգերատեսչական կապերը ուղղորդման մասնակիցների միջև: Նախագծով առաջարկված փոփոխությունները ոչ միայն կնպաստեն մարդկանց թրաֆիքինգի և շահագործման դեմ պայքարի ոլորտի և հարակից ոլորտների օրենսդրության և օրենքների առավել արդյունավետ կիրառմանը, այլ և կսահմանեն թրաֆիքինգի և շահագործման ենթարկված երեխաների հայտնաբերման, նույնացման, աջակցության և պաշտպանության արագ և արդյունավետ արձագանքման մեխանիզմ:

**3**.**Նախագծի մշակման գործընթացում ներգրավված ինստիտուտները, անձիք**

Նախագիծը մշակվել է նախարարության աշխատակազմի ընտանիքի, կանանց և երեխաների հիմնահարցերի վարչության կողմից:

1. **Ակնկալվող արդյունքները**

Նախագծում առաջարկված փոփոխությունները կնպաստեն թրաֆիքինգի կամ շահագործման ենթարկված երեխաների ուղղորդման մեխանիզմի ձևավորմանը, հիմնական դերակատարների միջև գործակցային կապերի ստեղծմանը և միջգերատեսչական համագործակցության զարգացման միջոցով անչափահասների շրջանում թրաֆիքինգի դեպքերի կանխարգելմանը, ինչպես նաև երեխաների աջակցությանն ու պաշտպանությանն ուղղված միջոցառումների արդյունավետ կազմակերպմանը և վերահսկմանը: Նախագիծը կընդլայնի և կամրապնդի տարբեր մարմինների և կազմակերպությունների միջև գործակցության շրջանակը, կսահմանի գործողությունների հաջորդականությունը, կնպաստի ոլորտի մասնագետների կարողությունների զարգացմանը, աշխատանքի արդյունավետության բարձրացմանը և, որպես վերջնական արդյունք, երեխայի իրավունքների և շահերի պաշտպանության համակրգի հզորացմանը:

**ՏԵՂԵԿԱՆՔ**

**«Հայաստանի Հանրապետության կառավարու­թյան 2016 թվական մայիսի 5-ի**

**N 492-Ն որոշման մեջ փոփոխություններ եվ լրացումներ կա­տարելու մասին Հայաստանի Հանրապետության կառավարության որոշման նախագծի ընդունման կապակցությամբ պետական բյուջեում եկամուտների ԵՎ ծախսերի էական ավելացման կամ նվազեցման մասին**

«Հայաստանի Հանրապե­տության կառավարության 2016 թվականի մայիսի 5-ի N 492-Ն որոշման մեջ փոփոխություններ և լրացումներ կատարելու մասին» Հայաստանի Հանրապետության կառավարության որոշման նախագծիընդունման կապակցությամբ պետական բյուջեում եկամուտների և ծախսերի էական ավելացում կամ նվազեցում չի սպասվում:

**ՏԵՂԵԿԱՆՔ**

**«Հայաստանի Հանրապետության կառավարու­թյան 2016 թվական մայիսի 5-ի**

**N 492-Ն որոշման մեջ փոփոխություններ եվ լրացումներ կա­տարելու մասին Հայաստանի Հանրապետության կառավարության որոշման նախագծի ընդունման կապակցությամբ այլ իրավական ակտերում փոփոխություններ ԵՎ լրացումներ կատարելու անհրաժեշտության մասին**

«Հայաստանի Հանրապե­տության կառավարության 2016 թվականի մայիսի 5-ի N 492-Ն որոշման մեջ փոփոխություններ և լրացումներ կատարելու մասին» Հայաստանի Հանրապետության կառավարության որոշման նախագծիընդունման կապակցությամբ այլ իրավական ակտերում փոփոխություններ և լրացումներ կատարելու անհրաժեշտություն չկա: